افغانیستان-دا سون گون‌لر آرتان سویوق هاوا شرایطی سببیندن 78 نفر دونا‌راق اؤلوب.
طالبان موقتی حکومتی‌نین طبیعی فلاکت‌لر اوزره دؤولت ناظیرلیگی‌نین سؤزچوسو شفیع الله رحیمی مطبوعاتا آچیقلاما وئریب.
اؤلکه داخیلینده سون 9 گونده کسکین‌لشن سویوق هاوا شرایطی سببیله دونا‌راق اؤلن‌لرین سایی‌نین 78-ا یوکسلدیگینی قئید ائدن رحیمی تخمینن 75 مین باش مال-قارانین تلف اولدوغونو بیلدیردی.
افغانیستان متئولوژی اینستیتوتو ایسه بو ایل قیشدا هاوانین کئچن ایل ایله موقاییسه‌ده ایکی دفعه سویوق اولدوغونو آچیقلاییب و ان شدت‌لی سویوغون منفی 34 درجه ایله گورویلایتینده یاشاندیغینی قئید ائدیب.
طالبان سؤزچوسو ذبیح الله مجاهد آچیقلاماسیندا حیاتینی ایتیرن‌لرین عائله‌لرینه باش ساغلیغی وئریب و یئتکیلیلره لازیمی تدبیرلرین گؤرولمه‌سی اوچون گؤستریش وئریلدیگینی بیلدیریب.
اؤلکه اراضی‌سینده کسکین هاوا شرایطی ایله علاقه‌دار بیر چوخ اراضی‌لره، خصوصاً ده کند یئرلرینده گئدیش-گلیشده چتین‌لیک‌لر یاشانسا دا، سویوق هاوانین داها بیر هفته داوام ائدجگی گؤزلنیلیر.
